钦定古今图书集成/历象汇编/庶征典/第177卷 > 《黄龙见赋》〈有序〉前人
## 钦定古今图书集成/历象汇编/庶征典/第177卷 > 《黄龙见赋》〈有序〉前人

“景龙二年秋九月五日，黄龙见于上党伏牛山之南冈，留久之，彰圣人之德也。” 赋曰：

“龙之来兮乘其阳，跃于泉兮临高冈。龙之至兮归有
德，符于黄兮土之色。”精曜曜，光雄雄，上不在天兮接
于物，下不在田兮蟠于空。列四灵智称其首，居五位
色表其中，将衒甲以无比，与负舟而不同，明皇家之
王气，符历数于圣躬。飞烟喷雾，若动若顾。声虽虩虩，
非同三尺之剑；色乃煌煌，下映五花之树。诚帝王之
嘉兆，宁朝夕之可遇，何蛇蟥之足言，谅腾黄之匪喻。
同翠龟之荐绿图，彰大人兮告元符。览史墨之言，未
之闻也；验登殷之祀，不其然乎？